إسرائيل تئنا ڤولات تأقریڤأن جیدی د عالأمە. د پایە نئھابینی سال ۲۰۱۳ مینجاڤأن آمار إسرائيل، اي ڤولات نئزیک د ۸ مئلیوٙن و ۵۱ ھئزار کأس نوفوٙس داشدە کئ ۶٬۰۴۵٬۹۰۰ کأس د ڤئنوٙ جیدیا و ۱٬۶۶۳٬۴۰۰ کأس د ڤئنوٙ عأرأڤ ئسرائیلیا یئن. بیشتئر عأرأڤیا ئسرائیل موسألموٙنئن و پارئ یی د ڤئنوٙ مأسیی و دوروٙزی یئن. ماروٙنیا، سامئریا، أرمئنیا و چئرکئسیا أم چأن د لونیا ئیسجا د ڤولات ئسرائیلئن. ئوٙرشألیم ڤاگأرد قدس أفتوزأنوٙن پاتأخت و پورنوفوٙس تئری شأر ئسرائیلە و تئل آڤیڤ پاتأخت دئماتئری ئی ڤولات ھأمچئنی مینجاڤأن مالی و پیلی ڤولات ئسرائیل و جاگە لیز گئرئتن سأفارأتیا ڤولاتیا خارئجیە.